
Ministru kabineta sēdes protokollēmums

Informatīvais ziņojums "Par atļauju Zemkopības ministrijai (Valsts augu aizsardzības dienestam) uzņemties papildu valsts budžeta ilgtermiņa saistības, īstenojot Vienotā tirgus programmas projektu "Uzlabot darbīgo vielu un augu aizsardzības līdzekļu novērtēšanas procesu, stiprinot Valsts augu aizsardzības dienesta kapacitāti un kompetenci" (SMP-FOOD-2022-BIOCIDES-PESTICIDES-IBA projekts Nr. 101137400 – SPPS PPD 2023)"

· 1. Pieņemt zināšanai iesniegto informatīvo ziņojumu.
· 2. Pēc projekta apstiprināšanas atļaut Zemkopības ministrijai (Valsts augu aizsardzības dienestam) uzņemties papildu valsts budžeta ilgtermiņa saistības 855 285 euro apmērā, lai īstenotu Vienotā tirgus programmas projektu "Uzlabot darbīgo vielu un augu aizsardzības līdzekļu novērtēšanas procesu, stiprinot Valsts augu aizsardzības dienesta kapacitāti un kompetenci" (SMP-FOOD-2022-BIOCIDES-PESTICIDES-IBA projekts Nr. 101137400 – SPPS PPD 2023).
· 3. Zemkopības ministrijai pēc protokollēmuma 2. punktā minētā projekta apstiprināšanas normatīvajos aktos noteiktā kārtībā, sākot ar 2025. gadu, iesniegt Finanšu ministrijā pieprasījumu finansējuma pārdalei no valsts pamatbudžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai", lai nodrošinātu valsts budžeta līdzfinansējumu 213 821 euro apmērā un valsts budžeta priekšfinansējumu 320 732 euro apmērā projekta īstenošanai.
· 4. Zemkopības ministrijai (Valsts augu aizsardzības dienestam) pēc maksājumu saņemšanas no Eiropas Komisijas nodrošināt saņemtā finansējuma ieskaitīšanu valsts pamatbudžeta ieņēmumos no valsts budžeta piešķirtā priekšfinansējuma apmērā.
· 5. Pēc projekta īstenošanas Valsts augu aizsardzības dienestam būs nepieciešamas četras amata vietas uz pastāvīgu laiku, lai panāktu izmaksu pilnīgu atgūšanu un nodrošinātu darbīgo vielu novērtējumu, augu aizsardzības līdzekļu reģistrācijas novērtējumu, kā arī savstarpējās atzīšanas novērtējumu sagatavošanu optimālā termiņā, tā palielinot arī sagatavojamo novērtējumu daudzumu. Amata vietas projekta īstenošanai un pēc projekta īstenošanas tiks pārdalītas Zemkopības ministrijas resorā. Nepieciešamo finansējumu amata vietām no 2029. gada 1. janvāra Valsts augu aizsardzības dienestam nodrošināt no iestādes budžeta līdzekļiem, pārskatot budžeta izdevumus.

